Njeswačanscy gmejnscy radźićeljo mějachu na swojim wutornym posedźenju tójšto wobzamknjenjow na blidźe, z kotrychž so wjetšina z twarskimi naležnosćemi zaběraše.
Njeswačidło (JK/SN). Na swojim poslednim posedźenju do lětnjeje přestawki mějachu Njeswačanscy radźićeljo zawčerawšim wobšěrny dnjowy porjad zmištrować. Wulki dźěl posedźenja zabra předstajenje naćiska k lětušemu hospodarskemu planej. Tuchwilu wšak hišće wšitke financy ze stron Sakskeje a Zwjazka dóšli njejsu, ale zo je dóstanu, je wěste, wjesnjanosta Gerd Schuster (CDU) podšmórny. Najebać to je wažne, zo w napjatym času wuwaženy plan nastaja, štož z widom na trěbne naprawy w gmejnje runje jednore njeje. Wot 19. julija naćisk plana w Njeswačanskej radnicy wupołoža. Na posedźenju w awgusće chcedźa jón wobzamknyć.
szl_Latn szl_Latn